CELEX: 62012TN0132
Language: bg
Date: 2012-03-23 00:00:00
Title: Дело T-132/12: Жалба, подадена на 23 март 2012 г. — Scooters India/СХВП — Brandconcern (LAMBRETTA)

9.6.2012   
            
            
               BG
            
            
               Официален вестник на Европейския съюз
            
            
               C 165/24
            
         Жалба, подадена на 23 март 2012 г. — Scooters India/СХВП — Brandconcern (LAMBRETTA)
   (Дело T-132/12)
   2012/C 165/42
   Език на жалбата: английски
   
      Страни
   
   
      Жалбоподател: Scooters India Ltd (Sarojini Nagar, Индия) (представител: B. Brandreth, Barrister)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Brandconcern BV (Амстердам, Нидерландия)
   
      Искания на жалбоподателя
   
   Жалбоподателят моли Общия съд:
   
               —
            
            
               да отмени решението на първи апелативен състав на Службата за хармонизация във вътрешния пазар (марки, дизайни и модели) от 12 януари 2012 г. по преписка R 2308/2010-1 в частта, в която отхвърля жалбата на жалбоподателя срещу обявяването на отмяната на марката за стоки от класове 6 и 7, и
            
         
               —
            
            
               да осъди ответника да заплати разноските на жалбоподателя в производството пред апелативния състав и пред Общия съд на Европейския съюз.
            
         
      Правни основания и основни доводи
   
   Регистрирана марка на Общността, предмет на искане за отмяна: словната марка „LAMBRETTA“ за стоки от класове 6, 7 и 28 — регистрация на марка на Общността № 1618982
   
      Притежател на марката на Общността: жалбоподателят
   
      Страна, която иска отмяна на марката на Общността: другата страна в производството пред апелативния състав
   
      Основание на искането за отмяна: искането се основава на член 51, параграф 1, буква а) от Регламент (ЕО) № 207/2009 на Съвета
   
      Решение на отдела по отмяна: отменя регистрацията на марката на Общността
   
      Решение на апелативния състав: отхвърля жалбата
   
      Изложени правни основания: Жалбоподателят изтъква, че апелативният състав е допуснал три грешки при преценката на доказателствата съгласно член 51, параграф 1, буква в). Ако апелативният състав бе приложил правилно правилата, установени в Решение на Общия съд от 29 септември 2011 г. по дело New Yorker SHK Jeans/СХВП — Vallis K. — Vallis A. (FISHBONE) (T-415/09, все още непубликувано в Сборника) и/или в Определение на Съда от 27 януари 2004 г. по дело La Mer Technology (C-259/02, Recueil, стр. I-1159), и/или беше преразгледал доказателствата, той щеше да постанови, че е имало реално използване на марката, със съгласието на жалбоподателя, за стоките от класове 6 и 7.